text: Lange bilkøer på motorvej
  15 september 2011 kl. 14.32
  Højre nordgående spor på den østjyske motorvej ved frakørsel Vejle nord var torsdag eftermiddag spærret, og det skabte lange bilkøer helt ned til Skærup, hvor trafikken var tæt.
  Falck arbejdede stadig klokken 16 med at rydde op efter en bus, der klokken 12.30 brød i brand ved opkørslen til Horsensvej i Vejle.
  En tavlevogn, der spærrede det ene spor, blev først fjernet ved 16.30-tiden.
  Bussen havde ikke passagerer, og chaufføren slap ud af bussen i tide. Den var på prøveplader.
  